open-index/open-wikipedia-markdown huggingface dataset:
Suomen Cup (hóckey sobre xeo)

A **Suomen Cup** é unha competición de hóckey sobre xeo que se ten disputado de xeito intermitente en Finlandia. O primeiro período no que se disputou foi entre os anos 1955 e 1958, posteriormente xogouse entre 1964 e 1971, e a competición retomouse en 2017. O equipo que máis veces gañou a competición foi Ketterä de Imatra, que se proclamou campión en tres ocasións.

A copa volveu ao calendario de competición no outono de 2017, participando todos os equipos da Mestis&nbsp;e a Suomi-sarja, así como 27 equipos da II-divisioona, isto é, un total de 54 equipos.

## Finais 
## Palmarés por equipos
Eu, Daniel Blake

***Eu, Daniel Blake*** (en ) é un filme británico-francés de 2016 dirixido por Ken Loach e escrito por Paul Laverty. Está protagonizado por Dave Johns no papel de Daniel Blake, a quen se lle nega o subsidio de emprego e manutención malia que o seu médico no o recoñeceu como apto para traballar. Hayley Squires interpreta a Katie, unha loitadora nai solteira de quen Daniel se fai amigo.

Gañou a Palma de Ouro no Festival Internacional de Cinema de Cannes de 2016, o premio do público no Festival Internacional de Cinema de Locarno, e o BAFTA de 2017 ao mellor filme británico.

Estreouse en galego o 6 de setembro de 2021 a través da TVG.

## Sinopse 
O viúvo Daniel Blake, un carpinteiro de 59 anos de Newcastle, sofre un ataque cardíaco. Aínda que o seu cardiólogo non lle permitiu volver ao traballo, Daniel considérase apto para facelo despois dunha avaliación da capacidade de traballo trala que lle denegaron o subsidio de desemprego. Frústralle saber que o seu médico non foi contactado sobre a decisión e solicita unha apelación, un proceso que lle resulta difícil porque debe completar os formularios en liña e é un analfabeto dixital.

Daniel faise amigo da nai solteira Katie despois de que esta fose sancionada por chegar tarde a unha cita no centro de traballo. Katie e os seus fillos acaban de mudarse a Newcastle desde un refuxio para persoas sen fogar de Londres, xa que non hai aloxamento a prezos accesibles en Londres.

## Personaxes 
* Dave Johns como Daniel Blake
* Hayley Squires como Katie Morgan
* Briana Shann como Daisy Morgan
* Dylan McKiernan como Dylan Morgan
* Kate Rutter como Ann
* Sharon Percy como Sheila
* Kema Sikazwe como China
* Steven Richens como Piper
* Gavin Webster como Joe
* Mick Laffey como asesor de prestacións asistenciais

## Notas 
## Véxase tamén 
### Ligazóns externas
Monte Carlo (filme de 2011)

***Monte Carlo*** é un filme estadounidense de 2011 dirixido por Thomas Bezucha. É unha comedia baseada na obra *Headhunters* de Jules Bass. Denise Di Novi, Alison Greenspan, Nicole Kidman e Arnon Milchan produciron o filme para Fox 2000 Pictures e Regency Enterprises. *Monte Carlo* está protagonizado por Selena Gomez, Leighton Meester e Katie Cassidy, no papel de tres amigas que aparentan ser parte da sociedade adiñeirada en Monte Carlo, Mónaco. Estreouse o 1 de xullo de 2011.

## Personaxes 
* Selena Gomez como Grace Bennett/Cordelia Winthrop-Scott
* Leighton Meester como Meg Kelly
* Katie Cassidy como Emma Perkins
* Cory Monteith como Owen Andrews
* Pierre Boulanger como Theo Marchand
* Luke Bracey como Riley
* Catherine Tate como Alicia Winthrop-Scott
* Andie MacDowell como Pamela Bennett
* Brett Cullen como Robert Kelly
* Giulio Berruti como Príncipe Domenico Da Silvano
* Valérie Lemercier como Madame Valerie
* Franck de Lapersonne como director de Grand Belle
* Jeremiah Sullivan como camareiro 2

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en BoxOfficeMojo 
* Ficha en Metacritic
Carlos Freire

O nome **Carlos Freire** pode referirse a:
***Carlos Freire de Andrade**, naturalista portugués;
***Carlos Manuel Da Silva Freire**, exfutbolista portugués (n. 1959);
***Carlos Freire Pérez**, escritor galego;
***Carlos Freire Cordeiro**, xornalista e escritor galego (n. 1970);
***Carlos Freire Rodríguez**, psicopedagogo e profesor galego (n. 1982);
***Carlos do Amaral Freire**, lingüista e tradutor brasileiro.
Movemento Aceh Libre

miniatura|250px|Bandeira do Movemento Aceh Libre.
O **Movemento Aceh Libre** (en ; en  foi un movemento independentista que buscaba a soberanía da rexión de Aceh, da illa de Sumatra, en Indonesia. O Movemento Aceh Libre loitou contra forzas de goberno indonesio na coñecida como insurxencia de Aceh dende o ano 1976 até 2005, na cal se calcula que morreron unhas 15 000 persoas.

A organización desistiu das súas intencións independentistas e disolveu a súa banda armada logo dos acordos de paz de 2005 co goberno indonesio, e posteriormente cambiou o seu nome a *Comité de Transición de Aceh* (en ).

## Notas 
## Véxase tamén 
### Bibliografía 
* Anderson, Bobby (2013). Gangster, Ideologue, Martyr: the Posthumous Reinvention of Teungku Badruddin and the Nature of the Free Aceh Movement, in *Conflict, Security, and Development* Issue 13.1, King's College London.
* 
* Miller, Michelle Ann (2009). ''Rebellion and Reform in Indonesia. Jakarta's Security and Autonomy Policies in Aceh*. Londres e Nova York: Routledge. 
* Missbach, Antje (2012). *Separatist Conflict in Indonesia: The long-distance politics of the Acehnese diaspora''. Londres e Nova York: Routledge.
Cromosoma dicéntrico

Un **cromosoma dicéntrico** é un cromosoma anormal que ten dous centrómeros en vez de un como é o habitual. Fórmase pola fusión de dous segmentos cromosómicos, cada un cun centrómero, que ten como resultado a perda de fragmentos acéntricos (que non teñen centrómero) e a formación de fragmentos dicéntricos. A formación dos cromosomas dicéntricos foi atribuída a procesos xenéticos, tales como translocacións robertsonianas Os cromosomas dicéntricos teñen unha importante influencia na estabilidade mitótica dos cromosomas e a formación de cromosomas pseudodicéntricos. A súa existencia foi asociada con certos fenómenos naturais como a irradiación e está documentado que a súa presesenza subxace en certas síndromes clínicas, especialmente na síndrome de kabuki. Os cromosomas dicéntricos foron detectados primeiramente en linfocitos en frotis sanguíneos de persoal militar que foi asignado a atallar as consecuencias do desastre nuclear de Chernobyl de 1986 (os liquidadores de Chernobyl). A radiación incrementa a probabilidade de que se formen cromosomas despois de cada evento mitótico, creando pontes físicas entre eles na anafase e telofase. Isto é a denominado "crise", un tipo de parada do ciclo celular e a maioría das células nese estado sofren apoptose. O uso de *S. cerevisiae* como sistema xenético clásico remóntase á década de 1950 As cepas de *S. cerevisiae* que toleran a aneuploidía poden estabilizar os produtos de cromosomas rotos durante a súa proliferación, os cales poden ser recuperados e estudados nas instalacións do laboratorio. Na FISH utilízanse sondas fluorescentes para detectar e localizar secuencias de ADN específicas nos cromosomas e poden utilizarse sondas específicas para os centrómeros para medir a frecuencia dos cromosomas dicéntricos. Esta técnica permite facer tests de mostras sanguíneas e de tecidos humanas, que foron adoptadas historicamente polos laboratorios de radiación. como a síndrome de kabuki, un trastorno pediátrico conxénito. unha trisomía do cromosoma 18, e a síndrome de Turner, unha perda (total ou parcial) do cromosoma X. Os cromosomas pseudodicéntricos por si sós non definen estas síndromes, porque tamén se considera a contribución doutras anormalidades cromosómicas, como a presenza de isocromosomas en paciente de síndrome de Turner.

## Notas 
## Véxase tamén 
### Outros artigos 
* Inversión cromosómica
* Telómeros
* Citoxenética
A Igrexa, Ledoira, Frades

**A Igrexa** é un lugar da parroquia de Ledoira no concello coruñés de Frades, na comarca de Ordes. Segundo o IGE en 2021 tiña 53 habitantes (23 homes e 30 mulleres).

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de San Martiño de Ledoira.

## Lugares e parroquias 
### Lugares de Ledoira 
### Parroquias de Frades 
## Notas
Yann-Fañch Kemener, cantando pola vida

***Yann-Fañch Kemener, cantando pola vida*** (en ) é un filme documental bretón de 2019 dirixido por Ronan Hirrien. O filme conta a historia do músico e cantante tradicional bretón Yann-Fañch Kemener, quen morreu de cancro o 16 de marzo de 2019.

Estreouse subtitulado en galego o 7 de setembro de 2021 a través da tvG2.

## Notas 
## Véxase tamén 
### Ligazóns externas 
* Páxina en celticmediafestival.co.uk
Nupel Global Racing

[miniatura|[Sergio Vallejo con Nupel no Rally Illas Canarias de 2010.]]
**Nupel Global Racing** foi un equipo privado de rally con sede en Lugo, que competiu entre 2007 e 2011 no Campionato de España de Rally e no Campionato Mundial S2000, acadando o título nas dúas competicións, con Sergio Vallejo no 2009 e con Xavi Pons en 2010. O equipo estaba patrocinado polo empresario lucense Jorge Dorribo, propietario da compañía farmacéutica Laboratorios Nupel, e tivo ao ex-copiloto coruñés Luís Moya como director deportivo.

## Traxectoria 
[miniatura|274x274px| [Sergio Vallejo cando era membro do equipo Nupel.]]
En 2006 o piloto Sergio Vallejo deixou o equipo FIAT do que formara parte desde 2001. A finais de ano debutou co Porsche 911 no Rally San Froilán, unha proba puntuable para o Campionato Galego onde rematou na segunda posición.

### Tempada 2007 
En 2007 Vallejo disputou o Campionato de España co Porsche 997 GT3 xa baixo o patrocinio dos laboratorios Nupel, logrando vitorias no Rally Illas Canarias e no Rally de Ferrol.

### Tempada 2009 
Na tempada 2009, Vallejo e Pons formaron equipo no Campionato de España de asfalto. Vallejo fixo un inicio de tempada irregular, logrando a vitoria nas Canarias por terceiro ano consecutivo, pero sumando dúas retiradas (Vila Joiosa e Cantabria). Na segunda metade do campionato gañou en Ourense, Príncipe de Asturias e Sierra Morena, logrando o título nacional na penúltima proba, Costa Brava, onde quedou cuarto. Tamén gañou a derradeira proba, o Rally Shalymar. Ademais do título de pilotos, o equipo quedou segundo na clasificación por equipos, a só un punto do equipo gañador, o Red Bull Rally Team.

### Tempada 2011 
[miniatura|150x150px| O equipo RMC Motorsport conservou os patrocinadores do equipo e disputou a tempada 2011 con varios pilotos. Na imaxe [José Antonio Lodeiro no Rally Cataluña.]]
En 2011 o equipo tiña a Pons como o principal piloto aos mandos do Ford Fiesta S2000 e cambiou o nome a *Nupel Estrella Galicia 0,0*, debido ao novo patrocinador. Tamén incluíron varios pilotos e novos e vehículos, como Adrián Díaz a bordo dun Ford Fiesta S1600 e tres Ford Fiesta R2 para Marta Suria, Marcelo Conchado, Juan Dorribo e incluso Enrique García Ojeda cunha cuarta unidade.

Con todo, a principios de ano o equipo disólvese debido á detención de Jorge Dorribo, xunto a outras persoas relacionadas cunha trama dedicada a conseguir subvencións ilegais. En maio o equipo cambiou de dono e pasou a ser propiedade de Roberto Méndez, que comprou o equipo coa intención de continuar cos proxectos, pilotos e patrocinadores principais.

## Resultados 
### Campionato do Mundo de Rally 
### Campionato do Mundo de Rally S2000 
#### Copa WRC de equipos 
## Notas 
## Véxase tamén 
### Outros artigos 
* Operación Campión

### Ligazóns externas 
* Sitio web oficial de Nupel Global Racing . Arquivado o 19 de xaneiro de 2010 dende o orixinal.
* Ficha de Nupel Rally Team en revistascratch.com . Arquivado o 17 de outubro de 2012 dende o orixinal.
CB Santa Coloma

O **Club Bàsquet Santa Coloma** é un club de baloncesto profesional español con sede en Santa Coloma de Gramenet, Cataluña. Actualmente compite na Copa Catalunya, quinta categoría do baloncesto español. Fundado en 1984, comezou a súa historia competindo na Liga ACB ao perder o Círcol Catòlic de Badalona o patrocinio de Cotonificio. Durante as tres temporadas que competiu en ACB, utilizou o nome **Licor 43**.

## Historia 
O actual Club Bàsquet Santa Coloma naceu en 1984, cando o equipo profesional do Círcol Catòlic de Badalona, con máis de 50 anos de historia, perde o patrocinio de Cotonificio, obrigando a falta de liquidez económica a renunciar a disputar a Liga ACB. O Círcol cedeu a licenza federativa ao CB Santa Coloma que, co patrocinio do empresa Licor 43, ocupou a súa praza competindo tres temporadas. Na súa segunda temporada, o equipo clasifícase cuarto na Liga ACB e participa o ano seguinte á Copa Korać. Con todo, a perda de patrocinador fai que o equipo se desvincule do baloncesto de elite en 1986. O equipo profesional integrouse á sección de baloncesto da UDA Gramenet e o CB Santa Coloma continuou a súa tarefa dentro do baloncesto, desde as categorías inferiores e o baloncesto de formación. Actualmente, o primeiro equipo do club compite no Campionato de España de Primeira División - Copa Cataluña.

## Patrocinio 
Durante as súas tres temporadas en ACB, por motivos de patrocinio, o club recibiu o nome de:
* **Licor 43** (1983−1986)

## Xogadores 
### Destacados 
*  Pep Cargol
*  Quim Costa
*  Agustín Cuesta
*  Toni Espinosa
*  Xavi Fernández
*  Jordi Freixanet
*  Sergi López
*  Miguel Ángel Pou
*  Leonard Allen
*  Tim Dillon
*  Craig Dykema
*  Mike Phillips
*  Dan Ruland
*  Marcel Starks
*  Howard Wood
*  Carlos Yates

## Historial 
O seguinte é o historial do club na súa etapa na Liga ACB:

## Notas 
## Véxase tamén 
### Ligazóns externas 
* Páxina web oficial do Santa Coloma 
* Perfil do Santa Coloma en basquetcatala.cat
Antón Garrote

**Antón Garrote Esteve**, nado na Coruña o 17 de agosto de 1972, é un ex-regatista e adestrador de vela galego. Competiu nos Xogos Olímpicos de 1996.

## Traxectoria 
Nacido na Coruña, a curta idade trasladouse coa súa familia a Barcelona. Comezou a practicar vela de neno, entrando aos 11 anos no Club Náutico El Masnou. Con 23 anos logrou unha praza para participar nos Xogos Olímpicos de 1996 en Atlanta, onde participou na clase laser. Rematou a competición olímpica no posto 22, sendo a medalla de ouro para o brasileiro Robert Scheidt.

Tras deixar as competicións, converteuse en adestrador. Preparou os equipos da clase laser de Noruega nos Xogos Olímpicos de 2016 e 2020. Nos Xogos de Tokyo, un dos seus pupilos, Hermann Tomasgaard, conseguiu a medalla de bronce.

## Notas
Javier Hermida

**Francisco Javier Hermida Freijomil**, nado en Ferrol o 8 de abril de 1968, é un ex-regatista galego, que competía nas clases Star e Soling.

Foi subcampión do mundo de Soling de 1997 e subcampión europeo de Star en 1993. Participou nos Xogos Olímpicos de 1996, xunto con José Luis Doreste, conseguindo un sétimo posto e o diploma olímpico.

## Traxectoria 
Nacido en Ferrol, aos 4 anos trasladouse ás Illas Canarias, a onde foi destinado seu pai, mariño de guerra. Comezou a practicar vela aos nove anos en Lanzarote e en 1989 disputou o seu primeiro Campionato do Mundo de Star facendo parella co campión olímpico Alejandro Abascal. Anos despois comezou a competir co experimentado José Luis Doreste, cinco veces olímpico e medalla de ouro en Seúl 1988. En 1996 participaron nos Xogos Olímpicos de Atlanta, tamén na clase star, rematando no sétimo lugar, obtendo así un diploma olímpico.

En 1997 foi subcampión mundial da clase soling en Copenhague, navegando xunto a Manuel Doreste e José Luis Wood. Ao ano seguinte disputou unha nova edición do Mundial de Star, esta vez xunto a José María van der Ploeg, rematando na sexta praza.

Tras deixar as competicións, converteuse en adestrador, logrando os seus pupilos varios campionatos e subcampionatos de España. En 2014 regresou a Ferrol, onde se puxo á fronte da sección de vela do Club Grupo Bazán.

## Palmarés internacional 
## Notas 
## Véxase tamén 
### Ligazóns externas 
* Datos do regatista no sitio web oficial da Federación Internacional de Vela .
*Datos do regatista no sitio web oficial do Comité Olímpico Internacional .
Nacionalismo cantonés

[miniatura|250px|Mapa da provincia de [Guangdong, na China.]]
O **nacionalismo cantonés** (; *jyutping*: Gwong2-dung1 duk6-laap6 wan6-dung6; Yale: Gwóngdūng duhklaap wahnduhng) é un movemento político nacionalista que promove e defende a indentidade cantonesa e a posible independencia da provincia de Guangdong da República Popular da China. Este movemento pretende estabelecer unha entidade política independente e autónoma. Na China moderna, esta idea foi proposta, entre outros, polos seguidores de Kang Youwei e Ou Jiajia. Os seguidores de Kang Youwei posteriormente desbotaron esta idea. No seu libro "New Guangdong", Ou Shi expuxo a idea de estabelecer "Guangdong de Guangdong". En 1911, produciuse a revolución de Xinhai. A finais de outubro de 1911, os membros da alianza de Guangdong, Chen Jiongming, Deng Jun e Peng Ruihai organizaron sublevacións dun exército civil en todo Guangdong. O 9 de novembro, Chen Jiongming levou ás súas tropas a restabelecer Huizhou. Ese mesmo día, Guangdong anunciou a independencia e estabeleceu o goberno militar de Guangdong da República da China. O 1 de xaneiro de 1912, estabeleceuse a República da China, e Guangdong converteuse nunha provincia máis da nova república. Nos primeiros anos da República da China, a provincia de Guangdong elaborou o "borrador da provincia de Guangdong". Este estaba inspirado na idea das provincias autónomas. O proxecto foi aprobado pola Asemblea Provincial de Guangdong o 19 de decembro de 1921. Porén, esta proposta para a futura planificación da provincia de Guangdong non recibiu o apoio suficiente e foi desbotada ao intervir as forzas soviéticas no Extremo Oriente e ter o KMT e o Partido Comunista que marchar cara ao norte.

## Notas 
## Véxase tamén 
### Ligazóns externas 
* Xia Xiaohong: New Guangdong: From Politics to Literature  Academic Monthly
Echinorhinus cookei

***Echinorhinus cookei*** é unha especie de peixe elasmobranquio selaquimorfo da superorde dos escualiformes, unha das dúas incluídas no xénero *Echinorhinus*, o único da familia monotípica dos equinorrínidos.

## Taxonomía 
### Descrición 
A especie foi descrita en 1928 polo ictiólogo austríaco Viktor Pietschmann,

### Etimoloxías 
* Para a do xénero, véxase *Echinorhinus*.
* O epíteto específico, *cookei*, foi unha homenaxe que Pietschmann lle fixo a C. Montague Cooke Jr., un malacólogo do *Bishop Museum*.

## Características 
## Hábitat e distribución 
### Hábitat 
*Echinorhinus cookei* é unha especie mariña, bentopeláxica, que vive entre os 11 e os 1 100 m de profundidade.

### Distribución 
Distribúese polo Pacífico subtropical, entre os 47° N e os 55° S, e entre os 119° L e os 68° O.

## Galería 

Echinorhinus cookei SI.jpg|Vista dorsal
Echinorhinus cookei head2.jpg|Cabeza
Echinorhinus cookei head.jpg|Cabeza, vista inferior
Echinorhinus cookei jaws.jpg |Mandíbulas
Echinorhinus cookei upper teeth.jpg|Dentes superiores
Echinorhinus cookei lower teeth.jpg|Dentes inferiores

 
## Notas 
## Véxase tamén 
### Bibliografía 
* Compagno, L. J. V. (1984): *FAO species catalogue. Vol. 4. Sharks of the world. An annotated and illustrated catalogue of shark species known to date. Part 1. Hexanchiformes to Lamniformes*. Roma. FAO. ISBN 9-2510-1384-5.
* Compagno, L. J. V. & Dando, M.; Fowler, S. (2005): *Sharks of the World*. Princeton, Nova Jersey: Princeton University Press. ISBN 978-0-6911-2072-0.

### Outros artigos 
* Escualiformes
* Equinorrínidos
Nacionalismo canadense

[miniatura|275x275px|[Bandeira do Canadá|Bandeira nacional do Canadá.]]
O **nacionalismo canadense** é un conxunto de ideas e conceptos nacionalistas que procura a unidade, soberanía e benestar do Canadá e dos seus cidadáns. O nacionalismo canadense é unha ideoloxía política significativa dende o século XIX, e normalmente maniféstase como un intento de avanzar na independencia do Canadá da influencia do Reino Unido e dos Estados Unidos. Dende a década de 1960, a maioría dos defensores do nacionalismo canadense avogaron por un nacionalismo cívico debido á diversidade cultural do Canadá que especificamente busca igualar a cidadanía, especialmente no referente ao Quebec e á poboación francófona, que historicamente se enfrontaron á discriminación cultural e económica e á presión asimilacionista dos gobernos anglófonos que dominan no Canadá. O nacionalismo canadense converteuse nun tema importante durante as eleccións xerais canadenses de 1988, que se centraron no daquela proposto tratado de libre comercio do Canadá e os Estados Unidos, e os nacionalistas canadenses opuxéronse ao acordo, dicindo que conduciría á inevitable asimilación e dominación completa do Canadá polos Estados Unidos. Durante o referendo do Quebec de 1995 que determinaría se o Quebec se convertería nun estado soberano ou permanecería no Canadá, os nacionalistas canadenses e os federalistas apoiaron a opción do "non", mentres que os nacionalistas quebequeses apoiaron a opción do "si", o cal resultou nunha axustada maioría a prol do "non".

Algúns sectores do nacionalismo canadense pulan por un maior nivel de soberanía ao tempo que apoian permanecer dentro da Commonwealth de Nacións. Un exemplo disto son os Tories canandenses. Os conservadores canadenses tamén se opuxeron fortemente ao libre comercio cos Estados Unidos, temendo a asimilación económica e cultural. Por outra banda, o nacionalismo canadense francés ten as súas raíces xa na preconfederación, aínda que un retrato máis preciso do nacionalismo canadense francés é ilustrado por figuras como Henri Bourassa durante a primeira metade do século XX. Bourassa avogou por unha nación menos dependente de Gran Bretaña nos eidos político, económico e militar, aínda que non optaba por unha república como era o caso dos reformadores radicais francófonos na rebelión do Baixo Canadá de 1837. Bourassa tampouco defendía necesariamente un nacionalismo provincial, é dicir, a separación do Quebec do Canadá que se converteu nun compoñente forte na política do Quebec durante a Revolución tranquila, especialmente a través do ascenso do Parti Québécois en 1968.

## Notas 
## Véxase tamén 
### Bibliografía 
*
Richard S. Yeoman

**Richard Sperry Yeoman**, nado o 15 de agosto de 1904 e finado o 9 de novembro de 1988 en Tucson, Arizona, foi un coleccionista de moedas estadounidense e autor de catálogos numismáticos vinculado desde a década de 1930 á editorial *Whitman Publishing*.

## Traxectoria 
O seu apelido de nacemento era Yeo, e Yeoman foi o pseudónimo que utilizou nas súas publicacións.

Cando na súa infancia traballaba como repartidor de xornais, caeu nas súas mans unha moeda dun centavo tipo *Indian Head* que lle chamou a atención e foi o inicio da súa colección numismática.

Na década de 1940 comezou a publicar en *Whitman Publishing* os seus propios catálogos de moedas dos EEUU e mundiais, que se fixeron moi coñecidos entre os coleccionistas e nos que introduciu un sistema de numeración propio.
* 1956: Premio Farran Zerbe Memorial, da ANA.
* 1977: Premio Clemy, do *Numismatic Literary Guild*.
* 1977: Premio Embaixador Numismático, de *Florida United Numismatists* (FUN).
* 1996: Premio Robert Friedberg, do Gremio de Numismáticos Profesionais dos Estados Unidos.

## Publicacións 
Estas son os catálogos publicados por Ricrad S. Yeoman ao longo da súa carreira.

* (1941). *Handbookof United States Coins*. Whitman, Racine (WI).
* (1947). *A Guide Book of United States Coins*. Whitman, Racine (WI).
* (1957). *A Catalogue of Modern World Coins*. Whitman, Racine (WI).
* (1961). *Moneys of the Bible. An illustrated digest of the coinage of Biblical times with Scriptural references*. Whitman, Racine (WI).
* (1966). *Current Coins of the World*. Whitman, Racine (WI).

## Notas 
## Véxase tamén 
### Bibliografía 
* Boye, R. (1988). "A tribute to Richard S. Yeoman". En *Chicago Tribune*. 27 de novembro de 1988.
* Smith, P. (2012). "". En *American Numismatic Biographies*. Páxina 391.
Spacehab

miniatura|250px|Spacehab 01 na misión STS-57.
**Spacehab** foi unha serie de módulos habitables utilizados a bordo de varias misións dos transbordadores espaciais da NASA.

## Características 
Os módulos Spacehab foron deseñados, desenvolvidos e comercializados pola empresa do mesmo nome, hoxe Astrotech Corporation. Spacehab Inc. foi fundada por Bob Citron en 1982 en Houston, Texas e considérase a única compañía privada en desenvolver con éxito un módulo espacial comercial habitable.

O primeiro módulo desenvolveuse a partir do módulo Spacelab da Axencia Espacial Europea e tiña unha masa de 5000 kg e un volume presurizado de 28,3 m3 para acomodar experimentos e tripulación. Debido aos acordos da NASA coa ESA o primeiro módulo Spacehab non voou ata 1993, na misión STS-57.

## Notas 
## Véxase tamén 
### Outros artigos 
*Transbordador espacial
*Spacelab
Spesmilo

O ***spesmilo*** (palabra do esperanto; plural *spesmiloj*) foi unha unidade monetaria internacional de carácter decimal, proposta para ser introducida en 1907 polo matemático e esperantólogo suízo René de Saussure.

## Valor e uso 
O *spesmilo* equivalía a 1.000 *speso* (a unidade base) e o seu valor fixouse en 0,733 gramos de ouro puro, o que naquela época supuña aproximadamente medio dólar estadounidense, dous xilins británicos, un rublo ruso ou 2'5 francos suízos.

Esta moeda utilizouse como unidade de conta con anterioridade á primeira guerra mundial por varios bancos británicos e suízos, sinaladamente o *Ĉekbanko Esperantista* ou *Esperantist Check Bank*, de Londres. Este banco, fundado en 1907 polo alemán Herbert Höwler e extinguido en 1918, mantivo contas en *spesmiloj* en 320 cidades e 43 países, e emitiu cheques en *spesoj* e os seus múltiplos, co lema *Unu mondo, unu lingvo, unu mono* ("Uun mundo, un idioma, unha moeda ").

En 1912 cuñouse unha proba de moeda de prata con valor facial de 1 *spesmilo*. Esta cuñaxe serviu para conmemorar o 25º aniversario da creación da lingua esperanto por L. L. Zamenhof; foi promovida pola Asociación Universal de Esperanto e da súa produción encargouse a compañía suíza *Holy Frères*.

Realizáronse tamén deseños para a emisión de moedas cos valores de 10 *spesoj* (ou *spesdeko*), 100 *spesoj* (ou *spescento*), 2.000 *spesoj* (ou 2 *spesmiloj*) e 10.000 *spesoj* (ou *spesdekmilo*), aínda que estas non se chegaron a producir.

O *spesmilo* foi o antecesor dunha moeda posterior, utilizada entre 1942 e 1993 pola Liga Universal, denominada *stelo*. Este carácter está en Unicode desde a versión 5.2, onde se lle asignou o código U + 20B7.

## Notas 
## Véxase tamén 
### Bibliografía 
* Klag, W. (2017). "Esperanto-Mono". En *Esperanto*. Universala Esperanto-Asocio. Nº 1.312. Abril. Páxinas 92-93. ISSN 0014-0635
* Schiboleth, C. D. (2005). "Esperanto and the Dream of a World Currency: The Coinage of the Universala Ligo (1942-1993)". En *Australasian Coin & Banknote Magazine.*

### Outros artigos 
* Asociación Universal de Esperanto
* Moeda global
Perseverance (rover)

alt=Diagrama representando a orixe dos instrumentos do rover.|miniatura|Diagrama representando a orixe dos instrumentos do rover.
Vehículo da NASA empregado para a exploración de Marte. Forma parte da misión espacial MARS 2020, realizada en conxunto coa ESA. En setembro de 2021 recolle a primeira mostra de rocha marciana, nunha perforación feita non cráter Jezero.

Despegou dende a base de lanzamento de Cabo Cañaveral en Florida o 30 de xullo de 2020 ás 11:50 UTC, tendo noticia da súa chegada á superficie marciana o 18 de febreiro de 2021 ás 20:56 UTC (hai que ter en conta que o sinal de radio entre Marte e a Terra tarda varios minutos, un tempo variable segundo a posición relativa de ambos corpos).

## Notas
Nacionalismo checo

[dereita|miniatura|293x293px|Monumento de [František Palacký en Praga, alcumado Pai da Nación, considerado como o pai do nacionalismo checo.]]
O **nacionalismo checo** é unha ideoloxía que defende que os checos son unha nación e promove a súa unidade cultural e identitaria. O nacionalismo checo moderno xurdiu no século XIX na forma do rexurdimento nacional checo. En 1848, o nacionalismo checo converteuse nun factor político importante no Imperio Austríaco debido ás actividades do Partido Nacional (en ), liderado por František Palacký. Durante a primeira guerra mundial, os políticos nacionalistas checos, como Karel Kramář e Tomáš Garrigue Masaryk, iniciaron a idea da independencia do goberno austro-húngaro.

Despois de 1918 e da creación de Checoslovaquia, a absoluta maioría dos políticos checos e da sociedade adoptaron o checoslovaquismo, é dicir, a noción dun estado unificado incluíndo a Eslovaquia.

A transformación de Checoslovaquia nunha economía de mercado liberal durante os anos 1990-1992 motivou as disputas entre os checos e os eslovacos sobre o carácter da República Federal Checa e Eslovaca. As forzas separatistas foron fortalecidas tanto polas aspiracións nacionalistas eslovacas como polo nacionalismo económico checo, sendo este último baseado na percepción de que o territorio checo estaba subvencionando ao menos desenvolvido territorio de Eslovaquia. Checoslovaquia dividiuse entre a República Checa e Eslovaquia, acadando a independencia o 1 de xaneiro de 1993.

## Notas
AL-V

**AL-V**, nome artístico de **Alverd** **Gual-Cibeira**, ou **Alvie Gual-Cibeira**, nado en Barcelona, é un artista musical galego.

## Traxectoria
A súa familia é da zona de Trives (da Pobra e de Sobrado) en Barcelona. Os seus produtos movéronse entre as artes escénicas e as musicais. Montou o dúo **Monsieur Cactus** con Álex Marteen, fundou o colectivo queer Futuroa, e baixo o seu alter ego **Licorca Fey** organizou espectáculos de drags. Presentador de radio e televisión musical, en 2018 empezou a publicar en solitario con produción de alvaro.audio. 

En 2021 publicou o seu primeiro álbum en solitario como AL-V, onde incluía unha versión queer-punk da *Negra sombra*.

Discografía: *(Non quero morrer)* (2021).

## Notas
Liga ACB 1984-85

A **temporada 1984–85 da Liga ACB**, celebrada entre o 23 de setembro de 1984 e o 1 de maio de 1985, foi a segunda temporada da liga creda pola Asociación de Clubs de Baloncesto (ACB) para substituír a antiga Primeira División. Nesta temporada debuta a regra da liña de tres puntos na máxima categoría do baloncesto español.

## Equipos 
Os seguintes son os equipos que competiron na temporada 1984−85 da Liga ACB.

## Primeira fase 
### Grupo impar 
### Grupo par 
## Segunda fase 
### Grupo A1 
### Grupo A2 
## Playoffs 
### Playoffs polo título 
Fonte: Linguasport

### Playoffs pola permanencia 
Fonte: Linguasport

## Clasificación final 
## Notas 
## Véxase tamén 
### Outros artigos 
* Liga ACB
* Asociación de Clubs de Baloncesto
Steve Trumbo

**Esteban Dale Trumbo Hawkes**, máis coñecido como **Steve Trumbo**, nado o 20 de maio de 1960 nos Ánxeles, California, é un ex xogador profesional de baloncesto estadounidense. Xogador cunha gran traxectoria na Liga ACB, principalmente no FC Barcelona, xogaba na posición de pivote cunha altura de 2,06 metros.

## Traxectoria 
### Clubs 
*  Ohio Mixers (CBA, 1982−1983)
*  Fórum Valladolid (ACB, 1983–1985)
*  FC Barcelona (ACB, 1985−1992)
*  Caja San Fernando (ACB, 1992−1994)

## Palmarés 
### Colectivo 
* **Campión da Recopa de Europa (1)**: 1986.
* **Campión da Copa Korać (1)**: 1987.
* **Campión da Liga ACB (4)**: 1987, 1988, 1989, 1990.
* **Campión da Copa do Rei (3)**: 1987, 1988, 1991.
* **Campión da Copa Príncipe (1)**: 1988.

### Individual 
* **Máximo reboteador da ACB (2)**: 1984, 1985.

## Véxase tamén 
### Ligazóns externas 
* Ficha en acb.com
Pito galego

O **pito galego** é unha frauta galega de bico ou bisel. Empregada orixinalmente por pastores como instrumento de pasatempo, recibe tamén o nome de **pito pastoril**. 

## Características 
Os pitos galegos son frautas rectas de bisel. Fabricábanse antigamente, con navallas ou ferros quentes, en madeira de sabugueiro, de cana ou con cornos de cabra. Contaban cun número variábel de buratos e unha dixitación similar á da gaita, o que facía que fosen empregados como iniciación á música polos novos gaiteiros. e xa no XIX sábese que Canuto Berea os vendía na súa tenda de música da Coruña.. Este último chegou a gravar un vinilo no ano 1971, "*Pitos Gallegos*", no que interpreta por vez primeira catros pezas co pito como instrumento solista. 

Na década de 1980, Antón Corral, seguindo un modelo de Carril retomou a súa construción fabricando pitos na tonalidade de "re". Esta importante variación permitiu utilizalos con outros instrumentos populares como zanfonas, requintas e algunhas gaitas. Alumnos seus acadarían posteriormente outras tonalidades como "sol", "si bemol" ou "la" ampliando aínda máis as posibilidades interpretativas. Hoxe en día os pitos chegan a acadar dúas oitavas cromáticas e son fabricados por construtores profesionais en madeiras nobres como o buxo, o granadillo ou o paovioleta.

## Notas 
## Véxase tamén 
### Bibliografía 
* 
* 

### Ligazóns externas 
* Pasado e presente do pito pastoril na Galicia - (Efraim Díaz e Miguel Mosquera). Asociación de Gaiteiros Galegos. Youtube (2020).
Spacelab

miniatura|250px|Spacelab 1 na misión STS-9.
**Spacelab** foi unha serie de módulos presurizados utilizados a bordo de varias misións dos transbordadores espaciais da NASA.

## Características 
Os módulos Spacelab foron deseñados pola Axencia Espacial Europea para ser usados na bodega dos transbordadores espaciais e estender as súas capacidades á hora de facer experimentos e dispoñer de espazo adicional para a tripulación. As catro partes principais dos módulos Spacelab eran o módulo presurizado, un ou máis palets para expoñer equipamento e materiais ao espazo, un túnel para acceder ao módulo desde a cabina do transbordador e un subsistema para o apuntado de instrumentos. O módulo presurizado podía ter dous segmentos: o principal, usado sempre, e o segmento de experimentos, equipado cun laboratorio e armarios para experimentos, usado ou non segundo as necesidades da misión. Cada segmento era un cilindro de 4,12 m de diámetro máxima e 2,74 m de lonxitude, que unidos mediante o sistema de acoplamento daba unha lonxitude total de 7,0 m. Os módulos instalábanse na parte posterior da bodega (de aí a necesidade do túnel) para manter o centro de gravidade do transbordador dentro dos límites permitidos. No mesmo lanzamento tamén participou Ulf Merbold, primeiro astronauta da ESA.

## Notas 
## Véxase tamén 
### Outros artigos 
*Transbordador espacial
*Spacehab
Holotipo

miniatura|300px|Holótipo de *Marocaster coronatus*.Museo de Historia Natural de Tolosa (MHNT) 
En taxonomía denomínase **holotipo**, ou **holótipo**, a un espécime físico único (ou ilustración) dun organismo que se sabe que se usou cando a especie (o outro taxon de menor rango) se describiu formalmente. 

Segundo o Código Internacional de Nomenclatura Zoolóxica (ICZN), un holotipo é un dos diferentes "tipos portanome". 

No Código Internacional de Nomenclatura para Algas, Fungos e Plantas (ICZN), as definicións dos tipos son similares en intención, pero non idénticas en terminoloxía ou conceptos subxacentes. 

Por exemplo, o holotipo para a subespecie de bolboreta *Plebejus idas longinus* é un espécime conservado no Museo de Anatomía Comparada da Universidade de Harvard. 

Un holotipo non é necesariamente «típico» do seu taxon, aínda que idealmente debería selo. 

Ás veces, só un fragmento dun organismo é o holotipo, particularmente no caso de fósiles. Por exemplo, o holotipo de *Pelorosaurus humerocristatus*, un gran dinosaurio herbívoro do Xurásico temperán, é o óso fósil dunha pata conservado no Museo de Historia Natural de Londres. Incluso se posteriormente se encontra un espécime mellor, o holotipo non se substitúe.

Un **isotipo**, ou **isótipo** é un duplicado do holotipo, e moitas veces se fai para plantas, onde o holotipo e os isotipos son a miúdo partes da mesma planta individual ou mostras da mesma recolección.

## Notas 
## Véxase tamén 
### Outros artigos 
* Especie tipo
Carmelo Cabrera

**Carmelo Cabrera Domínguez**, nado o 6 de xaneiro de 1950 nas Palmas, Canarias, é un ex xogador profesional de baloncesto internacional español. Foi un dos xogadores máis destacados do Real Madrid da década de 1970, onde xogaba na pocisión de base cunha altura de 1,83 m.

## Traxectoria 
### Clubs 
*  Real Madrid (1ª División, 1979–1981)
*  CB Valladolid (1ª División, 1979–1981)
*  CB Canarias (1ª División / ACB, 1981−1988)

## Palmarés 
### Colectivo 
* **Campión da Copa de Europa (2)**: 1974, 1978.
* **Campión da Liga Española (10)**: 1969, 1970, 1971, 1972, 1973, 1974, 1975, 1976, 1977, 1979.
* **Campión da Copa do Rei (7)**: 1970, 1971, 1972, 1973, 1974, 1975, 1977.
* **Campión da Copa Intercontinental (3)**: 1976, 1977, 1978.

### Individual 
* **Máximo asistente da ACB (2)**: 1984, 1985
* **7º mellor xogador da historia do Real Madrid segundo leyendasbaloncestorealmadrid.es**.

## Notas 
## Véxase tamén 
### Ligazóns externas 
* Ficha en acb.com
CB Collado Villalba

O **Club Baloncesto Collado Villalba** é un club profesional de baloncesto español con sede na cidade de Collado Villalba, Madrid. Durante a temporada 1990−91 o club fusionouse co Atlético de Madrid e pasando a ser sección de baloncesto deste equipo co nome de **Club Baloncesto Atlético Madrid-Villalba**. Despois da desaparición do equipo outros clubs tentaron ocupar o seu lugar, como o Villablanca e Basket Villalba 98, os cales se fusionaron en 2011 para formar a Unión Baloncesto Villalba.

## Historia 
O Club Baloncesto Collado Villalba foi fundado no ano 1922. Durante toda a súa historia tivo diversas denominacións por motivos de patrocinio. Durante os primeiros anos da existencia da ACB, o equipo da serra de Madrid tivo patrocinadores bancarios. Primeiro foi coñecido como Bancobao Villalba, sendo despois o banco vasco BBV o que patrocinaría ao equipo. Na temporada 1990−91 desembarca no equipo Jesús Gil y Gil, convertendo ao equipo nunha sección do Atlético de Madrid. 

O equipo estaba dirixido por Clifford Luyk, mais despois da destitución deste, chegou ao banco Tim Shea. En canto aos xogadores, destacaba o par de estadounidense formado por Walter Berry e Shelton Jones, aos cales se unían nacionais solventes como Javier García Coll, Javier Gorroño e Carlos Gil. O equipo chegou a xogar play off e clasificarse para competición europea. Con todo, a aventura baloncestistica en ACB de Gil sería efémera e ao ano seguinte deixaría o patrocinio do equipo. Na temporada 1991−92, sen patrocinador e cun equipo formado tamén por unha gran parte de norteamericanos, Mark Landsberger e Henry Turner, o equipo elude o descenso no playoff pola permanencia. Porén, a delicada situación económica fai que o club venda a súa praza en ACB e desapareza do baloncesto de elite. En total chegou a disputar 226 partidos na liga ACB, con 93 vitorias e 133 derrotas.

## Patrocinios 
Por motivos de patrocinio, o club tivo diversos nomes ao longo da súa historia:
* **Bancobao Villalba** (1987−1988)
* **BBV Villalba** (1988−1990)
* **Atlético de Madrid-Villalba** (1990−1991)

## Xogadores 
### Destacados 
*  Juan Carlos Barros
*  David Brabender
*  Mikel Cuadra
*  Javier García Coll
*  Carlos Gil
*  Javier Gorroño
*  Juan Ramón Marrero
*  Juan Antonio Orenga
*  Quique Ruiz Paz
*  Jeff Allen
*  Walter Berry
*  Winfred King
*  Shelton Jones
*  Mark Landsberger
*  Ben McDonald
*  Leonard Mitchell
*  Tod Murphy
*  Mike Schlegel
*  Henry Turner
*  Rory White

## Historial 
O seguinte é o historial do club na máxima categoría.

## Véxase tamén 
### Ligazóns externas 
* Páxina web oficial do UB Villalba, sucesor do CB Collado Villalba
Peggy Sue casou

***Peggy Sue casou*** (en ) é un filme estadounidense de 1986 dirixido por Francis Ford Coppola e protagonizado por Kathleen Turner, quen interpreta o papel dunha muller ao bordo do divorcio, que é transportada no tempo aos seus días no último ano de instituto en 1960. O filme foi escrito polo matrimonio formado por Jerry Leichtling e Arlene Sarner.

O filme foi un éxito de recadación e recibiu boas valoracións por parte da crítica. Foi nomeado a tres Premios Óscar: mellor actriz (Turner), mellor fotografía e mellor deseño de vestiario. Ademais, Turner foi nomeada ao premio de mellor actriz estranxeira nos Premios Sant Jordi.

Estreouse en galego o 9 de setembro de 1994 a través da TVG.

## Personaxes 
* Kathleen Turner como Peggy Sue Kelcher-Bodell
* Nicolas Cage como Charlie Bodell
* Barry Miller como Richard Norvik
* Catherine Hicks como Carol Heath
* Joan Allen como Maddy Nagle
* Kevin J. O'Connor como Michael Fitzsimmons
* Jim Carrey como Walter Getz
* Lisa Jane Persky como Delores Dodge
* Lucinda Jenney como Rosalie Testa
* Wil Shriner como Arthur Nagle
* Barbara Harris como Evelyn Kelcher
* Don Murray como Jack Kelcher
* Sofia Coppola como Nancy Kelcher
* John Carradine como Leo
* Maureen O'Sullivan como Elizabeth Alvorg
* Leon Ames como Barney Alvorg
* Helen Hunt como Beth Bodell
* Glenn Withrow como Terry
* Marshall Crenshaw como músico na reunión

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
A invasión dos ultracorpos

***A invasión dos ultracorpos*** (en ) é un filme estadounidense de 1978 dirixido por Philip Kaufman e protagonizado por Donald Sutherland, Brooke Adams, Veronica Cartwright, Jeff Goldblum e Leonard Nimoy.

Estreouse en galego o 9 de setembro de 1996 na TVG.

## Personaxes 
* Donald Sutherland como Matthew Bennell
* Brooke Adams como Elizabeth Driscoll
* Leonard Nimoy como Dr. David Kibner
* Jeff Goldblum como Jack Bellicec
* Veronica Cartwright como Nancy Bellicec
* Art Hindle como Dr. Geoffrey Howell
* Lelia Goldoni como Katherine Hendley
* Kevin McCarthy como Running Man
* Don Siegel como condutor de taxi Driver
* Tom Luddy como Ted Hendley
* Jerry Walter como dono do restaurante
* Robert Duvall como sacerdote
* Philip Kaufman como o home co sombreiro
* Rose Kaufman (esposa de Philip Kaufman) como a muller que discute con Jack
* Joe Bellan como Harry

## Notas 
## Véxase tamén 
### Bibliografía 
* 
* 

### Ligazóns externas 
* 
* Ficha en RottenTomatoes
Lord Jim (filme de 1965)

***Lord Jim*** é un filme británico-estadounidense de 1965 producido e dirixido por Richard Brooks, xunto con Jules Buck e Peter O'Toole como produtores asociados. É un filme de aventuras feito por Columbia Pictures en Super Panavision. Está protagonizado por O'Toole, James Mason, Curd Jürgens, Eli Wallach, Jack Hawkins, Paul Lukas e Daliah Lavi.

Estreouse en galego o 9 de setembro de 1995 na TVG.

## Personaxes 
* Peter O'Toole como Lord Jim
* James Mason como Gentleman Brown
* Curd Jürgens como Cornelius
* Eli Wallach como o xeneral
* Jack Hawkins como Marlow
* Paul Lukas como Stein
* Daliah Lavi como a rapaza
* Akim Tamiroff como Schomberg
* Jūzō Itami como Waris
* Tatsuo Saitō como Du-Ramin
* Andrew Keir como Brierly
* Jack MacGowran como Robinson
* Eric Young como Malay
* Noel Purcell como Capitán Chester
* Walter Gotell como Capitán de Patna
* Marne Maitland como Elder
* A. J. Brown como maxistrado
* Christian Marquand como oficial francés

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie
Alejandro Castro Espín

**Alejandro Castro Espín**, nado na Habana o 29 de xullo de 1965, é un político e militar cubano. Ostenta o rango de coronel no Ministerio do Interior de Cuba. É o único fillo varón de Raúl Castro, antigo primeiro secretario do Partido Comunista de Cuba, e de Vilma Espín, unha das principais líderes da Revolución cubana. É polo tanto sobriño do líder da Revolución, Fidel Castro.

## Traxectoria 
Naceu na Habana o 29 de xullo de 1965, como o único fillo varón do matrimonio entre Raúl Castro e Vilma Espín. Ten tres irmás: Deborah, Mariela e Nilsa. A súa irmá Mariela é unha das sexólogas máis destacadas do país e directora do Centro Nacional de Educación Sexual de Cuba.

Formouse como enxeñeiro e como militar nas Forzas Armadas Revolucionarias e foi enviado como parte do continxente cubano á guerra civil angolana onde, aínda que non loitou na primeira liña, sufriu unha lesión accidental nun ollo durante un exercicio militar en Luanda. Tamén fixo un mestrado en relacións internacionais e é un destacado investigador en cuestións relacionadas coa defensa e a seguridade nacional.

Escribiu regularmente artigos na prensa cubana e en 2009 presentou o seu primeiro libro, *El Imperio del Terror*, publicado pola editorial do Ministerio do Interior cubano, que explica a súa particular visión dos intereses de poder dos Estados Unidos nos séculos XIX e XX.

Trala elección de Raúl Castro como primeiro secretario do Partido Comunista de Cuba en 2011, Alejandro converteuse en axudante persoal deste e estivo involucrado en diversos actos políticos e visitas oficiais. 

## Notas 
## Véxase tamén 
### Ligazóns externas 
* Artigos seleccionados de Alejandro Castro Espín .
Mauricio Monteserín

**Mauricio Monteserín Gómez**, nado en Ribadeo o 23 de marzo de 1976, é un ex-remeiro galego. Competiu nos Xogos Olímpicos de Sydney 2000, na proba de dobre scull.

## Traxectoria 
Iniciouse no remo aos 14 anos no Club de Remo Ribadeo, pasando logo ao Club de Mar de Castropol. En 1997 foi subcampión de España en dobre scull e participou nos Xogos Mediterráneos en Bari, rematando na quinta posición do cúadruplo scull. Ao ano seguinte volveu ser subcampión de España, esta vez no scull individual, e nesta modalidade proclamouse campión en 1999 en Sevilla. Ao ano seguinte obtivo un novo quinto posto nos Xogos Mediterráneos de Tunes e conseguiu o seu segundo título de campión de España en scull individual, revalidando o título en 2002. Militou cinco anos en Astillero e un en Arkote, e no 2010 fichou por Pedreña, equipo ao que pasou a adestrar a finais de 2011. Uns anos despois regresou a Ribadeo, onde xunto a outros compañeiros volveu poñer en marcha o Club de Remo, que levaba dez anos sen actividade.

## Notas 
## Véxase tamén 
### Ligazóns externas 
* Datos do remeiro en olympedia.org .
* Datos do regatista no sitio web do Comité Olímpico Internacional .
Xenovino

O **xenovino** (lígur: *genovìn*; italiano: *genovino*) foi unha moeda de ouro instituída na República de Xénova no século XII e cuñada desde o século XIII ata 1415, cando foi substituído polo ducado.

## Caracterización 
[miniatura|123x123px|[Porta de castelo, típica da moeda xenovesa.]]

Esta moeda tiña un peso de 3,49 gramos e un diámetro aproximado de 20 mm, e estaba cuñada en ouro de 24 quilates. 

A tipoloxía das primeiras emisións está caracterizada pola imaxe da porta dun castelo nos seus anversos (característica da moeda xenovesa), rodeada pola lenda +I•A•N•V•A ("porta" en latín"), que se pronuncia dun xeito moi semellante ao nome da propia cidade de Xénova no dialecto xenovés da lingua lígur. 

Pola súa banda, nos seus reversos amósase unha cruz rodeada pola lenda +•CVNRADVS•REX•, alusiva a Conrado II (1252-1268).

## Historia 
O xenovino foi creado mediante un edicto xenovés de 1149, aínda que a súa especie física non se cuñou ata un século despois. As novas remesas de ouro que chegaron á Europa occidental que comezaron a chegar no século XIII procedentes do Sudán, a través das caravanas que cruzaban o Sáhara permitiron a Florencia e a Xénova o florecemento das súas cuñaxes neste metal.

Neste contexto, o xenovino foi cuñado por vez primeira en 1952 a nome de Conrado II, pouco antes das primeiras emisións áureas florentinas., e na época do Dux Simone Boccanegra (1339-1344 e 1356-1363) batéronse tamén cuartos e terzos (*terzarola*).

A partir do período de Boccanegra, as moedas de ouro amosan unha numeración consecutiva (por exemplo, DVX PRIMVS, DVX XVII etc.) en función do Dux que estivese no poder, o que permite aproximar a súa datación.
[miniatura|**Xenovinio** a nome de [Carlos VI de Francia|Carlos VI de Francia (1396-1409)]]
Xa baixo o dominio francés, o rei Carlos VI (1396-1409) conservou a tipoloxía do xenovino. Os derradeiros xenovinos cuñados foron a nome do Dux Bernabé de Guano (DUX XVIII), que morreu apenas dez días despois de asumir o cargo, en 1415, polo que o número de exemplares cuñados foi moi escaso.

O sucesor do xenovino foi o ducado, no propio 1415, que en Xénova conservou a tipoloxía da porta do castelo no anverso e a cruz no reverso.

## Notas 
## Véxase tamén 
### Bibliografía 
* Belaubre, J. (1996). *Dictionaire de Numismatique mediévale occidentale*. Leopard d'Or, París. ISBN 2-86377-121-3.
* Frey, A. R. (1916). *A dictionary of numismatic names; their official and popular designations*. American Journal of Numismatics. Vol 50.
* Martinori, E. (1915). *La moneta. Vocabolario generale *. Roma. Istituto italiano di numismatica.